cyanic-selkie/wikianc huggingface dataset:
সোনালি-কপাল পাতা বুলবুলি
আচরণ
thumb|left|খাদ্যগ্রহণে ব্যস্ত সোনালি-কপাল পাতা বুলবুলি, [[ডুয়ার্স, পশ্চিম বঙ্গ, ভারত। পাতার রঙ আর গায়ের রঙ একসাথে মিশে যাওয়ায় এদের খুঁজে বের করা বেশ শক্ত।]] সোনালি-কপাল পাতা বুলবুলি চিরসবুজ ও পাতাঝরা বন এবং গাছপালাপূর্ণ স্থানে থাকতে ভালোবাসে। বনে বেশি, গ্রামে কম দেখা যায়। সাধারণত একাকি বা জোড়ায় জোড়ায় পরগাছায় বা ফুলে ফুলে এবং পাতায় পাতায় ঘুরে বেরিয়ে মধু, ফল এবং পোকামাকড়, বিশেষ করে শুঁয়োপোকা খায়। কখনো অন্য পাখিদের সাথে মিলে খাবারের জন্য গাছে গাছে ঘুরে বেড়ায়। মাটিতে খুব কমই নামে। এরা বেশ আগ্রাসী স্বভাবের, নিজের এলাকা সম্পর্কে বেশ সচেতন। পুরুষেরা তুলনামূলকভাবে বেশি আগ্রাসী। প্রায়ই শব্দ করে চলে এবং পাতার রঙে গায়ের রঙ হওয়ার ফলে এদেরকে দেখা না গেলেও ডাক থেকে এদের উপস্থিতি টের পাওয়া যায়। এরা নানা স্বরে গান গায়, যেমন: ‘হুইট; চা কি-হুই; সুই-চি-চি-উই; চুপ-চাও।’ এমনকি অন্য পাখির স্বরও নকল করতে পারে। তাই কোথাও কোথাও এরা হরবোলা নামে পরিচিত। thumb|পুরুষ ও স্ত্রী সোনালি-কপাল পাতা বুলবুলি, অঙ্কিত চিত্র
প্রজনন ও বংশবিস্তার
জানুয়ারি থেকে আগস্ট এদের প্রজননকাল। গাছের মগডালের সরু ডালে কাঠি, পাতা, ঘাস ও মস দিয়ে বাটির মতো পরিপাটি করে বাসা বানায়। স্ত্রী পাখি তাতে দু-তিনটি ক্রিম রঙের ডিম পাড়ে। স্ত্রী ও পুরুষ পর্যায়ক্রমে ডিমে তা দেয়। ডিম পাড়ার ১৪-১৫ দিন পরে ডিম ফুটে ছানা বের হয়। ডিম ফোটার ৬ দিন পর ছানাদের চোখ ফোটে এবং ১৩ দিন পর বাসা ছাড়ে।
গন্ধেশ্বরী নদী
গন্ধেশ্বরী নদী হল ভারতের পশ্চিমবঙ্গ রাজ্যের বাঁকুড়া জেলার একটি নদী। এটি দ্বারকেশ্বর নদের একটি উপনদী। এর দৈর্ঘ্য । বাঁকুড়া শহরের উত্তরে এবং শুশুনিয়া পাহাড়ের দক্ষিণ-পশ্চিমে প্রবাহিত এই নদী ভুতশহরের কাছে দ্বারকেশ্বর নদে পতিত হয়েছে। বর্ষাকালে এই নদীতে প্রবল বন্যা হয়।
মোহন লাল
প্রথম জীবন
মোহনলাল ছিলেন নবাব সিরাজদ্দৌলার একজন অন্যতম বিশ্বস্ত কর্মকর্তা। তিনি দেওয়ান মোহনলাল এবং মোহনলাল কাশ্মিরী নামে পরিচিত ছিলেন। ঐতিহাসিক নরোত্তম হালদারের মতে, মোহনলাল হিন্দু মাহিষ্য ছিলেন। ঠাকুর অনুকুল চন্দ্রের মতে মোহনলাল জন্মগত ভাবে মাহিষ্য পরিবারের সন্তান। ১৭৫৬ সালের এপ্রিলে নবাবের আসনে বসেই সিরাজদ্দৌলা যে দুজন দক্ষ কর্মকর্তার ওপর আস্থা স্থাপন করেছিলেন তারা হলেন মীর মদন ও মোহনলাল। নবাবের দেওয়ানখানার পেশকার নিযুক্ত করে তাকে মহারাজা উপাধি ও মনসবদারী দান করা হয়। তাকে বিহারের পূর্ণিয়ার শাসনভারও অর্পণ করেন নবাব। নবাব দরবারে তার প্রতিপত্তিতে সিরাজের শত্রুরা আতঙ্কিত হয় এবং মোহনলালকে বিষ প্রয়োগে হত্যার চক্রান্তও হয়েছিল একথা নবাব দরবারে আগত ফরাসি দূত মঁসিয়ে ল' তার স্মৃতিকথায় লিখেছেন।
পলাশীর যুদ্ধ
১৭৫৭ সালের ২৩ জুন পলাশীর যুদ্ধের সময় মোহনলাল সিরাজের প্রতি অবিচল বিশ্বস্ততায় যুদ্ধ করেছিলেন। গোলাম হোসেন রচিত 'সয়ার-উল-মুতাখেরিন' গ্রন্থ থেকে জানা যায়, মীর মদনের মৃত্যুর পরেও মোহনলালের একক চেষ্টায় যুদ্ধের গতি সিরাজের অনুকূলে ছিল। কিন্তু নিজ অদূরদর্শিতা ও মানসিক দুর্বলতাহেতু তরুণ নবাব সিরাজ মীর জাফর প্রমুখ বিশ্বাসঘাতকদের প্রভাবে যুদ্ধ বন্ধ রাখার আদেশ দেন। ফলত: নবাব বাহিনী ছত্রভঙ্গ হয়ে যায় ও শোচনীয় পরাজয় ঘটে। মোহনলালের যুদ্ধক্ষেত্রে মৃত্যু ঘটে এমনটা অনেকে মনে করেন। ঐতিহাসিক যদুনাথ সরকারের মতে মোহনলাল যুদ্ধে আহত হন। যুদ্ধ পরবর্তী পর্যায়ে তার বড় ছেলে (পূর্নিয়ার নায়েব নাজিম) শ্রীমন্ত লাল মিরনের হাতে মারা যান। ছোট ছেলে হুক্কা লাল পালিয়ে আত্মরক্ষা করেন।
নিখোঁজ জীবন ও বিতর্ক
মোহনলালের পলাতক জীবন সম্পর্কে বিশেষ বিতর্ক আছে। ঐতিহাসিক নিখিলনাথ রায় ও সোনিয়া আমিন বলেন, মোহনলালের ভগ্নী ছিলেন সিরাজের প্রণয়িনী এবং তিনি তাদের শিশুপুত্রকে নিয়ে মুর্শিদাবাদ ত্যাগ করে ময়মনসিংহে আশ্রয় নেন। তারপর তার অজ্ঞাতবাস পর্বের নানা কিংবদন্তি ছড়িয়ে আছে বাংলায়। অনেক ঐতিহাসিক অনুমান করেন তার জন্মস্থান হুগলী জেলা র গুপ্তিপাড়া, সেখানে বৃন্দাবনচন্দ্র মন্দিরে তিনি আত্মগোপন করে থাকেন যুদ্ধোত্তর পর্বে। নদীয়ার কালীগঞ্জের নিকটবর্তী জুড়ানপুর শাক্তপীঠেও তার অবস্থানের কাহিনী প্রচলিত আছে কিংবদন্তি মোতাবেক।
পসি (চলচ্চিত্র)
পসি হল দুরাই রচিত এবং পরিচালিত ১৯৭৯ সালের ভারতীয়, তামিল ভাষার একটি নাট্য চলচ্চিত্র। এটির মুখ্য ভূমিকায় অভিনয় করেছিলেন  শোভা, দিল্লি গণেশ, এবং বিজয়ন। সমালোচকদের দ্বারা প্রশংসিত ছবিটি জাতীয় চলচ্চিত্র পুরস্কার, তামিলনাড়ু রাজ্য চলচ্চিত্র পুরস্কার এবং ফিল্মফেয়ার পুরস্কার দক্ষিণ,— প্রতিটিতে দুটি করে পুরস্কার জিতেছিল। এই চলচ্চিত্রটি হিন্দিতে 'পেট পেয়ার অর পাপ' নামে পুনর্নির্মিত হয়েছিল।
ঘটনা
মানিয়ান, একজন সাইকেল-রিকশা চালক, সে তার স্ত্রী ভল্লিয়াম্মা এবং তাদের সাত সন্তান- দুই মেয়ে ও পাঁচ ছেলেকে নিয়ে রাস্তার ধারে বসবাস করে। পরিবারের একমাত্র রোজগেরে হয়েও, মানিয়ান তার অল্প আয়ের বেশিরভাগ অংশ নেশার পেছনে ব্যয় করে। রোজগারের বাকি অংশে তার স্ত্রী কোন মতে সংসার চালায়। তার বান্ধবী, রাস্তায় খাবার বিক্রেতা রাক্কাম্মা, ভল্লিয়ামার পরিবারকে আর্থিক সাহায্য করে।
মানিয়ানের এক পুত্র কৃষ্ণ, যে নিজে শিক্ষিত, সে একটি মেয়ের সাথে পালিয়ে অন্য জায়গায় বসবাস করতে শুরু করে এবং পরিবার থেকে নিজেকে আলাদা করে নেয়। মানিয়ানের মেয়ে কুপ্পাম্মা এবং তার বন্ধু চেল্লাম্মা রাস্তায় ছেঁড়া কাপড় ইত্যাদি কুড়িয়ে এনে বিক্রি করে সামান্য কিছু উপার্জন পরিবারে দেয়। একজন দয়ালু লরি ড্রাইভার, রঙ্গন, কুপ্পাম্মার সাথে বন্ধুত্ব করে এবং যখনই তার কোনও সাহায্যের প্রয়োজন হয় তখন তাকে সহায়তা দেয়। তারা দু'জন একে অপরের ঘনিষ্ঠ হয়ে পড়ে এবং তাদের বন্ধুত্ব শারীরিক সম্পর্কে পরিণত হয়। ভল্লিয়াম্মা এই বিষয়টি জানতে পেরে, কুপ্পামার এই কাজে পরিবারের মর্যাদাহানি হয়েছে বলে, লজ্জায় আত্মহত্যা করে। এদিকে, রঙ্গন ইতিমধ্যেই বিবাহিত জানতে পেরে কুপ্পাম্মা হতবাক হয়ে যায়। রঙ্গনের পরিচয় প্রকাশ না করার অভিপ্রায় নিয়ে, সে নিজেকে তার থেকে দূরে রাখে। এই সময়ের মধ্যে, কুপ্পাম্মা জানতে পারে যে সে সন্তান সম্ভবা। তাদের রাস্তার পাশের প্রতিবেশীরা তাকে গর্ভপাত করার পরামর্শ দেয়, কিন্তু সে তা করতে রাজি হয়নি। সে রঙ্গনের পরিচয় কাউকে না দিয়ে তার আত্মীয়স্বজনকে জানায় দুর্ঘটনায় তার প্রেমিক মারা গিয়েছে।
সন্তান প্রসব করার আগে, কুপ্পাম্মা রঙ্গনের সাথে দেখা করতে চায়। কিন্তু কুপ্পাম্মা তার সাহায্য নিতে অস্বীকার করায় রঙ্গন অন্য এক জায়গায় বসবাস শুরু করেছিল। রঙ্গনের স্ত্রী যখন এই সম্পর্কের বিষয়টি জানতে পারে, সে কুপ্পাম্মার প্রতি সহানুভূতি প্রকাশ করে এবং জোর দিয়ে রঙ্গনকে বলে তাকে তাদের বাড়িতে নিয়ে আসতে। রঙ্গন যখন বস্তিতে পৌঁছয়, তখন কুপ্পাম্মার তীব্র প্রসবযন্ত্রণা শুরু হয়ে গেছে। কুপ্পাম্মা শিশুটির জন্ম দিয়েই মারা যায়। রঙ্গন এবং তার স্ত্রী তখন রঙ্গনের পাপের প্রায়শ্চিত্ত হিসাবে শিশুটিকে গ্রহণ করার সিদ্ধান্ত নেয়।
প্রযোজনা
চলচ্চিত্রটি রাস্তার ধারের বাসিন্দাদের দুর্দশার উপর দৃষ্টি নিবদ্ধ করে। দুরাই, যিনি বাণিজ্যিক চলচ্চিত্র নির্মাণের জন্য পরিচিত, গান এবং নাচের অনুক্রমের মতো বাণিজ্যিক দিকগুলির সাথে আপস করে বাস্তবকে তুলে ধরে পসি তৈরি করেছিলেন। ছবির নেপথ্য সঙ্গীত রচনা করেছিলেন শঙ্কর গণেশ। তামিলনাড়ু সরকার চলচ্চিত্রটির জন্য ₹ ১০০,০০০ এর অনুদান ঘোষণা করেছিল।
প্রতিক্রিয়া
১৯৭৯ সালের ২১শে ডিসেম্বর মুক্তি পেয়ে, চলচ্চিত্রটি সর্বসম্মত প্রশংসামূলক সমালোচনা পেয়েছিল। এটি বক্স-অফিসে সমানভাবে সফল হয়েছিল, এবং প্রেক্ষাগৃহে ১০০ দিনেরও বেশি সময় ধরে চলেছিল। ১৯৮৪ সালে, দুরাই নিজে হিন্দিতে পেট পেয়ার অর পাপ নামে এটির পুনঃনির্মাণ করেছিলেন। তাতে অভিনয় করেছিলেন স্মিতা পাতিল এবং রাজ বাব্বর
১৯৮০ সালের ১৩ই জানুয়ারী তামিল পত্রিকা আনন্দ বিকটান এর একটি পর্যালোচনায়, দরিদ্রদের জীবনকে চিত্রিত করার জন্য ছবিটির প্রশংসা করেছিল। এটি শোভার অভিনয় এবং রঙ্গার ক্যামেরার কাজেরও প্রশংসা করেছিল। দুরাইয়ের চিত্রনাট্য এবং সংলাপগুলিও সমান প্রশংসা পেয়েছিল তবে ছবিটির শেষে কৃতজ্ঞতা স্বীকার সমালোচিত হয়েছিল কারণ এটি চলচ্চিত্রের চরিত্রগুলির পক্ষে উপযুক্ত নয় বলে বিবেচিত হয়েছিল। একই বছর এটি তাশখন্দ ফিল্ম ফেস্টিভালে প্রদর্শিত হয়েছিল।
নারচ্যাং জলপ্রপাত
নারচ্যাং জলপ্রপাত (নেপালি:नारच्याङ झर्ना) অন্নপূর্ণা ট্রেকিং ট্রেইল বরাবর, মায়াগদি জেলার অন্নপূর্ণা গ্রামীণ পৌরসভায় অবস্থিত।
জলপ্রপাতটি ১৪০০ মিটার উচ্চতায় অবস্থিত। পতনের উচ্চতা প্রায় ৩০০ মিটার। ভূমেথানের একটি মন্দির জলপ্রপাতের কাছে অবস্থিত যেখানে জেষ্ঠ্য ও আষাঢ় মাসে তীর্থযাত্রীরা যান।
পৃথ্বী মল্ল
পৃথ্বী মল্ল ছিলেন মল্ল বংশের রাজা। তিনি ১২৯৫ থেকে ১৩১৯ খ্রিস্টাব্দ (উভয় তারিখ আনুমানিক) পর্যন্ত শাসন করেছিলেন।
ইতিহাস
পৃথ্বী মল্লকে প্রতিষ্ঠার জন্য একটি গুরুত্বপূর্ণ সামাজিক-রাজনৈতিক ব্যক্তিত্ব হিসেবে বিবেচনা করা হয় অথবা তাদের স্থাপত্যশৈলী থেকে বোঝা যায়, ভগবান শিবের দুটি মন্দির পুনরুদ্ধার এবং পুনর্বিবেচনা। এগুলি হল বিষ্ণুপুর থেকে প্রায় 8 কিলোমিটার দূরে দিহারের চকোলিথিক স্থানে শৈলেশ্বর এবং শনরেশ্বর মন্দির। আজ অবধি এই দুটি মন্দির শুধুমাত্র ভক্তদের জন্য নয়, পণ্ডিত এবং পর্যটকদের জন্যও বিশেষ গুরুত্ব বহন করে।
যোগেশ তিলেকর
যোগেশ কুণ্ডলিক তিলেকর একজন ভারতীয় রাজনীতিবিদ এবং ভারতীয় জনতা পার্টির সদস্য। তিলেকর পুনে পৌর কর্পোরেশনের কর্পোরেটর ছিলেন এবং প্রথম মেয়াদেই ২০১৪ সালে মহারাষ্ট্রের বিধানসভা নির্বাচনে হাডাপসার আসনে থেকে নির্বাচিত হয়েছিলেন। তিনি পাঁচ বছর মহারাষ্ট্র রাজ্যের বিজেওয়াইএম -এর সভাপতিও ছিলেন। বর্তমানে তিনি ভারতীয় জনতা পার্টির ওবিসি মোর্চার সভাপতি।
ইলেকট্রনিক সিটি
বিদ্যুন্মাননগর বা ইলেক্ট্রনিক সিটি আনকাল তালুকে অবস্থিত ভারতের ব্যাঙ্গালোর মহানগরীর একটি তথ্য প্রযুক্তি কেন্দ্র।  কনাপ্পানা আগ্রাহার ও দদ্দাথগুর গ্রামে ৮০০ একর (৩.২ বর্গ কিলোমিটার) এরও বেশি এলাকায় বিস্তৃত এই তথ্য প্রযুক্তির কেন্দ্রটি ভারতের বৃহত্তম ইলেকট্রনিক/ আইটি শিল্প পার্কগুলির মধ্যে একটি। এটি চারটি অঞ্চল নিয়ে  গঠিত। আঞ্চলগুলি হল- প্রথম পর্ব, দ্বিতীয় পর্ব, তৃতীয় এবং চতুর্থ পর্ব। তথ্য প্রযুক্তি অবকাঠামো উন্নয়নে অগ্রণী কেওনিক্স, কর্ণাটক ইলেক্ট্রনিক, দ্বারা ইলেক্ট্রনিক সিটি প্রতিষ্ঠিত হয়েছিল।  ইলেকট্রনিক সিটিতে অবস্থিত প্রায় ২০০ টি আইটি / আইটিইএস কোম্পানি রয়েছে, যার মধ্যে আইটি / জৈব প্রযুক্তি প্রধান ইনফোসিস, উইপ্রো , টিসিএস , এইচসিএল , টেক মাহিন্দ্র , বায়োকন ইত্যাদি সংস্থার প্রধান ক্যাম্পাস রয়েছে।
ইতিহাস
ইলেকট্রনিক সিটি কর্ণাটক ইলেকট্রনিক্স কেওনিক্সের প্রথম চেয়ারম্যান ও ব্যবস্থাপনা পরিচালক আর কে বালিগের মস্তিষ্কপ্রসূত ছিল। তিনি ইলেকট্রনিক সিটির ধারণাটি বিকশিত করার সময় ব্যাঙ্গালোরকে ভারতের সিলিকন উপত্যকা বানানোর স্বপ্ন দেখেন। তিনি  ১৯৭৮ সালে, কনাপ্পানা আগ্রাহার ও দদ্দাথগুর গ্রামে ৩৩২ একর জমিতে ইলেক্ট্রনিক সিটি স্থাপন করেন।  ১৯৯০-এর দশকের গোড়ার দিকে তখন ভারতের প্রধানমন্ত্রী পি ভি নরসিংহ রাও এবং তৎকালীন ভারতীয় অর্থমন্ত্রী ড  মনমোহন সিং  দ্বারা গৃহীত ভারতীয় অর্থনীতির উদারীকরণ নীতি ইলেক্ট্রনিক সিটিকে আজকের বিশ্বের আউটসোর্সিং রাজধানী রূপে রুপান্তর হতে সহায়তা করে।
১৯৯৭ সালে ইলেকট্রনিক্স সিটি রক্ষণাবেক্ষণ ও সংরক্ষণের দায়িত্ব কেওনিক্স কর্তৃক ইকোনমিক সিটি ইন্ডাস্ট্রিজ এসোসিয়েশনকে দেয়া হয়েছিল। এটির নিরাপত্তা ইএলসিআইএ কর্তৃক প্রদান করে, যারা প্রায় ৫০০ নিরাপত্তা কর্মকর্তা নিয়োগ করেছে এবং কৌশলগত অবস্থানে সিসিটিভি ক্যামেরা স্থাপন করেছে।
যোগাযোগ
ব্যাঙ্গালোর শহরের অন্যান্য গুরুত্বপূর্ণ এলাকায় যোগাযোগের ব্যবস্থার বিপরীতে ইলেকট্রনিক সিটিতে উন্নততর যোগাযোগ ব্যবস্থার অবকাঠামো রয়েছে।
হোসর সড়ক
ইলেকট্রনিক সিটির হোসুর সড়ক, যা বাঙ্গালুরু শহরের একটি প্রধান মহাসড়ক। অনেকগুলি বিএমটিসি বাস ও আন্তঃসীমান্ত বাস চলাচল করে এই সড়কে।
উত্তোলিত এক্সপ্রেসওয়ে
সিল্ক বোর্ড জংশন থেকে ইলেক্ট্রনিক সিটি থেকে চার-লেনের মিশ্র করিডোর এলিভেটেড হাইওয়ে ২২ জানুয়ারী ২০১০ সালে খোলা হয়। ৯.৯৮৫   কিলোমিটার দীর্ঘ এক্সপ্রেসওয়ে দেশের (দ্বিতীয়) দীর্ঘতম উত্তোলিত জাতীয় মহাসড়ক।  এই উত্তোলিত মহাসড়ক, ১৫ মিনিটেরও কম সময়ে একজন যাত্রীকে সিল্ক বোর্ড থেকে ইলেকট্রনিক সিটিতে পৌঁছানোর সাহায্য করার প্রতিশ্রুতি দেয়।
নাইস সড়ক
নাইস সড়কটি বেঙ্গালুরু শহরের পশ্চিমে অন্যান্য গুরুত্বপূর্ণ এলাকার সঙ্গে ইলেকট্রনিক যুক্ত করে। এলাকাগুলি হল সিটি, ব্যানার্গত্ত সড়ক, মৈসর সড়ক, কানকাপুরা সড়ক এবং তুমকুর সড়ককে সংযুক্ত করে। এটি একটি ৬৩ কিমি দীর্ঘ ৬-লেন বিশিষ্ট প্রবেশ নিয়ন্ত্রিত শুল্কপথ।
মেট্রো
ইলেকট্রনিক সিটি নাম্মা মেট্রো হলুদ লাইনের (আরভি সড়ক - বম্মসান্দ্রা লাইন) অধীনে আসে। মেট্রো রেল  প্রকল্প ২০২২ সালে সম্পন্ন হতে পারে।
শহরতলি রেল
হিলালিজ রেলওয়ে স্টেশন, ইলেকট্রনিক সিটি পর্যায় ২ থেকে প্রায় ৪ কিলোমিটার দূরে বেঙ্গালুরু শহরতলি রেলের ( বাঙ্গালুরু কম্যুটার রেল ) অংশ হয়ে উঠেছে।  দক্ষিণ-পশ্চিম রেলওয়ে এই রুটে ডিজেল মাল্টিপল ইউনিট (ডিএমইউ)-এর একটি ট্রেন চালু করেছে।
কেআইএএল
কেম্পগাউদা আন্তর্জাতিক বিমানবন্দর (আইএটিএ: বিএলআর, আইসিএও: ভিওবিএল)। ইলেক্ট্রনিক সিটি থেকে দূরত্ব: ৫৪ কিমি। সড়ক পথে দ্বারা পৌঁছাতে সময় লাগে ২ ঘণ্টা।  হসুর এয়ারড্রোম, যা প্রধানমন্ত্রীর উড়ান প্রকল্পের অধীনে একটি আসন্ন চালু হতে যাওয়া বিমানবন্দর।  এটি ইলেকট্রনিক শহর থেকে ২8 কিলোমিটার দূরে অবস্থিত
হেলি ট্যাক্সি
২০১৮ সালের মার্চ মাসে ব্যাঙ্গালোর আন্তর্জাতিক বিমান বন্দরে হেলিকপ্টার ট্যাক্সি পরিষেবা চালু করা হয়। ইলেকট্রনিক সিটিতে  পৌঁছাতে সময় লাগে ১৫ মিনিট।
আবাসিক এলাকা
ইলেকট্রনিক্স সিটি এবং এর আশেপাশের বিশিষ্ট আবাসিক এলাকাগুলি হল নিলাদ্রি সড়ক, বেগুর সড়ক, দোদদথগুরু এবং অননথনগর
শিব পঞ্চসভা
পঞ্চ সভা স্থলঙ্গল বলতে বোঝায় ভগবান শিবের নটরাজ রূপের সেইসমস্ত মন্দিরগুলি, ধর্মীয় বিশ্বাস অনুযায়ী যেখানে তিনি মহাজাগতিক নৃৃত্য সম্পাদন করেছিলেন৷ "পঞ্চ" অর্থ পাঁচ, "সভৈ" বা "সভা" অর্থ বৃহত্তম কক্ষ এবং "স্থলঙ্গল" বলতে কোনো স্থানে অবস্থান করাকে নির্দেশিত করে৷ মন্দিরগুলির প্রতিটিই দক্ষিণ ভারতের তামিলনাড়ু রাজ্যে অবস্থিত৷
নটরাজ
পৌরাণিক মত অনুসারে শিবেব তাণ্ডব সমূহের উল্লেখের ওপর ভিত্তি করে এবং অবস্থান নির্দিষ্ট করে প্রাপ্ত পাঁচটি নটরাজ মন্দিরই রয়েছে বর্তমান তামিল নাড়ু রাজ্যের ভৌগোলিক সীমাক্ষেত্রের মধ্যে৷ সাত ধরনের তাণ্ডবের মধ্যে সপ্তম তথা "আনন্দ তাণ্ডব"কেই প্রতীকীভাবে উপস্থাপন করা হয় এবং নৃৃত্যের সমস্ত ক্ষেত্রে ব্যবহার করা হয়৷ সপ্তম তাণ্ডবটি হলো শৈব সিদ্ধান্ত দর্শনের মূল মতবাদগুলির একটি বিমিশ্র রূপ৷ এই নৃত্যরূপটি দেব সৌন্দর্য এবং আশীর্বাণীর সহিত বিশ্বনান্দনিক আনন্দের উৎসরূপে গণ্য৷
মেহেরবান সিংহ রাওয়াত
মেহেরবান সিংহ রাওয়াত একজন ভারতীয় রাজনীতিবিদ এবং ভারতীয় জনতা পার্টির সদস্য। রাওয়াত ২০১৩ থেকে ২০১৮ পর্যন্ত মোরেনা জেলার সবলগড় আসন থেকে মধ্যপ্রদেশ বিধানসভার সদস্য ছিলেন।
রজনীগন্ধা
রজনীগন্ধা সর্বাপেক্ষা জনপ্রিয় ফুলগুলির মধ্যে রজনীগন্ধা অন্যতম। সামাজিক ও ধর্মীয় অনুষ্ঠানে এবং ফুলদানী সাজাবার কাজে ব্যাপকভাবে ব্যবহৃত হয়। এছাড়া এফুলের নির্যাস হতে সুগন্ধিও তৈরি হয়ে থাকে। সারা বছরই বাজারে এ ফুলের চাহিদা বেশি থাকে এরং সারা বছরই এ ফুল চাষ হয়ে থাকে। তবে শীতকালে কিছুটা কম ফোটে। রজনীগন্ধার কন্দ লাগিয়ে বংশবৃদ্ধি করা হয় । মার্চ- এপ্রিল মাস কন্দ লাগানোর উপযুক্ত সময়।
জাত
রজনীগন্ধার কয়েকটি জাত লক্ষ্য করা যায়৷ যথা :
কয়েকটি জাতের বাণিজ্যিক নাম হলো- সিগল জাত: পার্ল, বম্বে, ক্যালকাটা, সিংগল মেক্সিকান, ডবল জাত: ডবল পার্ল।
সরফরোশ
সরফরোশ (सरफ़रोश) হচ্ছে ১৯৯৯ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটিতে নায়ক-নায়িকা ছিলেন আমির খান এবং সোনালী বেন্দ্রে, এছাড়াও চলচ্চিত্রটিতে নাসিরুদ্দীন শাহ, মুকেশ ঋষিদের মত গুণী অভিনেতা ছিলেন। চলচ্চিত্রটির পরিচালক, প্রযোজক এবং কাহিনী লেখক ছিলেন জন ম্যাথিউ মাথান, তিনি ১৯৯২ সালে চলচ্চিত্রটি বানানোর কাজে হাত দিলেও নানা সমস্যার কারণে চলচ্চিত্রটি আলোর মুখ শুরুতে দেখতে পারেনি। চলচ্চিত্রটির কাহিনীতে ভারতের সঙ্গে পাকিস্তানের সীমান্তে চলা আন্তঃসীমান্ত সমস্যা এবং সন্ত্রাসবাদ দেখানো হয়, অভিনেতা আমির খান একজন পুলিশ কর্মকর্তা চরিত্রে অভিনয় করেছিলেন।
যখন চলচ্চিত্রটি মুক্তি পায় তখন ভারতের সঙ্গে বাস্তব ক্ষেত্রে পাকিস্তানের কার্গিল যুদ্ধ শুরু হয়ে গিয়েছিলো; চলচ্চিত্রটি যুদ্ধের ভেতরেও দর্শকপ্রিয়তা পেয়েছিলো এবং ভারতীয়দের মধ্যে জাতিগত সত্ত্বা বজায় রেখেছিলো। চলচ্চিত্রটি বাণিজ্যিক ঘরানার হলেও দর্শকরা আমির খানের অভিনয় পছন্দ করেছিলো। চলচ্চিত্রটি শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার পেয়েছিলো। যদিও চলচ্চিত্রটি মুক্তির বহু বছর পর আমির খান বলেছিলেন, তার নিজের অভিনীত এই সরফরোশ চলচ্চিত্রটি ভালো হয়নি, না এই চলচ্চিত্রের কাহিনী তার কাছে ভালো লেগেছিলো, না গানগুলো শ্রুতিমধুর ছিলো।
সঙ্গীত
চলচ্চিত্রটির সঙ্গীত পরিচালক ছিলেন যতীন-ললিত; গানগুলো ছিলো ভারতীয় সংস্কৃতিবাদী, প্রণয়ধর্মী, আবেগপ্রধান এবং বেদনাপ্রদায়ক।
সতীন সেন
১৯২৫-২৬ খৃস্টাব্দের বেঙ্গল এ্যাডমিনিস্ট্রেটিভ রিপোর্টে বঙ্গীয় সরকারের ১৯২৭ খ্রিষ্টাব্দের ১৯ জানুয়ারির প্রেস বিজ্ঞপ্তির বরাতে জানা যায় যে, ১৯২৬ খ্রিষ্টাব্দের ১০ মে হিন্দুরা চিরাচরিত প্রথা অবজ্ঞা করে শোভাযাত্রা করে পটুয়াখালীর জেলা বোর্ডের মসজিদের রাস্তায় সমবেত হয়। অথচ এ সময় কোন পূজা ছিল না। ঐ বছর কোরবানিতে প্রকাশ্যে গরু জবাই হওয়ায় সতীন সেন মসজিদের সামনে বাজনা বাজিয়ে পূজা করবেন মর্মে সিদ্ধান্ত নিলেন। ১৯২৬ খ্রিষ্টাব্দের ৩০ আগষ্ট শোভাযাত্রা বের হলো। পুলিশ কয়েকজনকে বন্দী করে। তারপর প্রত্যেক দিন শোভাযাত্রা হতো এবং তাদের গ্রেফতার করা হতো। মামলায় একমাত্র জরিমানা করা হতো। ১৯ নভেম্বর (১৯২৬) জেলা ম্যাজিষ্ট্রেট হিন্দু মহাসভার দু’জন, মাওলানা ২ জন ও একজন চেয়ারম্যান নিযুক্ত করে মীমাংসার প্রস্তাব দেয়া হয়। কিন্তু ঐদিন শোভাযাত্রা বের করার জন্য সতীন সেন বন্দী হন।’
ঔপভাষিক ধারাবাহিকতা
একটি ঔপভাষিক ধারাবাহিকতা (Dialect continuum) বা উপভাষা শৃঙ্খল (Dialect chain) বলতে কোনও নির্দিষ্ট ভৌগোলিক অঞ্চল জুড়ে ভাষার প্রকারভেদের এমন এক ধরনের ব্যাপ্তিকে বোঝায়, যেখানে প্রতিবেশী প্রকারভেদগুলি একে অপরের থেকে খুবই সামান্য ভিন্ন হয়ে থাকে, কিন্তু দূরত্ব বৃদ্ধি হবার সাথে সাথে প্রকারভেদগুলির মধ্যে এমনভাবে বৈসাদৃশ্যগুলি পুঞ্জীভূত হতে থাকে যে বৃহৎ দূরত্বে অবস্থিত প্রকারভেদগুলির মধ্য পারস্পরিক বোধগম্যতা নাও থাকতে পারে। যেসব ভাষা বা ভাষা পরিবার বিশ্বে ব্যাপক অঞ্চল জুড়ে ছড়িয়ে আছে, সেগুলিতে এই ব্যাপারটি খুবই সাধারণ। এরূপ একটি অন্যতম উদাহরণ হল ভারতের বিশাল অংশ জুড়ে ব্যাপ্ত ইন্দো-আর্য ভাষাসমূহ, দক্ষিণ-পশ্চিম এশিয়া ও উত্তর আফ্রিকা জুড়ে ব্যাপ্ত আরবি ভাষার প্রকারভেদগুলি, চীনা ভাষার প্রকারভেদগুলি, এবং ইউরোপের রোমান্স, জার্মানীয় ও স্লাভীয় ভাষাপরিবারগুলির উপদলসমূহ। প্রাসঙ্গিকভাবে মার্কিন ভাষাবিজ্ঞানী লেনার্ড ব্লুমফিল্ড উপভাষা অঞ্চল নামটি ব্যবহার করেন। আরেক মার্কিন ভাষাবিজ্ঞানী চার্লস হকেট এল-কমপ্লেক্স (অর্থাৎ "জটিল ভাষাসমবায়") পরিভাষাটি ব্যবহার করেন।
ঔপভাষিক ধারাবাহিকতাগুলি সাধারণত বহুকাল ধরে বসতি গাঁড়া কৃষিভিত্তিক জনসমষ্টিতে ঘটে থাকে, যেখানে নতুন নতুন উদ্ভাবন এগুলি বিভিন্ন উৎসবিন্দু থেকে তরঙ্গের আকারে ছড়িয়ে পড়ে। এই পরিস্থিতিতে প্রকারভেদগুলির স্তরক্রমিক শ্রেণীবিন্যাস ব্যবহার-অনুপযোগী। এর পরিবর্তে উপভাষাবিজ্ঞানীরা একটি ঔপভাষিক ধারাবাহিকতার ভেতর দিয়ে ভাষার বিভিন্ন লক্ষণাত্মক বৈশিষ্ট্যের প্রকারভেদগুলি মানচিত্রায়িত করেন। কোনও বিশেষ লক্ষণাত্মক বৈশিষ্ট্যের প্রেক্ষিতে বিভক্ত অঞ্চলগুলিকে নির্দেশ করার জন্য তাঁরা মানচিত্রে সমশব্দ সীমারেখা (isogloss) অঙ্কন করেন।
কোনও ঔপভাষিক ধারাবাহিকতার অভ্যন্তরে অবস্থিত একটি প্রকারভেদ আদর্শ বা মান ভাষা হিসেবে বিকাশ লাভ করতে পারে ও বিধিবদ্ধ হতে পারে এবং পরবর্তীতে ঔপভাষিক ধারাবাহিকতাটির অংশবিশেষের জন্য একটি প্রামাণ্য ভাষা হিসেবে ভূমিকা পালন করতে পারে, বিশেষ করে কোনও নির্দিষ্ট রাজনৈতিক বিভাগ কিংবা ভৌগোলিক অঞ্চলের জন্য।
২০শ শতকের শুরু থেকে জাতিরাষ্ট্রসমূহের আবির্ভাব ও আধিপত্যের কারণে সেগুলির মান ভাষাগুলি ধীরে ধীরে ঔপভাষিক ধারাবাহিকতা গঠনকারী অ-মান ভাষাগুলিকে নিশ্চিহ্ন করে দিচ্ছে, ফলে প্রকারভেদগুলির মধ্যে সীমাগুলি আরও বেশি সুসংজ্ঞায়িত ও আকস্মিক হয়ে উঠছে।
ইন্দোনেশিয়াপন্থী মিলিশিয়া
ইতিহাস
ইন্দোনেশিয়াপন্থী মিলিশিয়ারা পূর্ব তিমুরের স্বাধীনতা এবং ক্রান্তিকালীন সময়ে একাধিক অত্যাচার এবং গণ-হত্যার জন্য দায়ী ছিল। এর ফলে ১৯৯৯ পূর্ব তিমোরীয় সংকট দেখা দেয় (ইস্ট টিমর স্কর্চড-আর্থ ক্যাম্পেইন নামে পরিচিত), যার মধ্যে লিকুইসা চার্চ, ম্যানুয়েল ক্যারাস্কালিও হাউস এবং সুয়াই চার্চ গণহত্যার মতো ঘটনাগুলো বিশেষভাবে উল্লেখযোগ্য। আইতারকের নেতা ইউরিকো গুতারেস ছিল সর্বাধিক কুখ্যাত মিলিশিয়া নেতা যে লিকুইসা চার্চ গণহত্যায় দোষী সাব্যস্ত হয়ে দশ বছরের কারাদন্ডে দণ্ডিত হয়েছিল।
২০০৬ এর [./Https://en.wikipedia.org/wiki/Answered%20by%20Fire "Answered by Fire"] নামক অস্ট্রেলিয়ান মিনিসিরিজে এই গোষ্ঠীগুলির ও তাদের সদস্যদের নৃশংসতার কাহিনি দেখানো হয়েছিল।
প্রসঙ্গতিথি (জ্যোতির্বিজ্ঞান)
জ্যোতির্বিদ্যায় প্রসঙ্গতিথি বা ইংরেজি পরিভাষায় ইপক (Epoch) হচ্ছে এমন একটি মুহূর্ত যা সময়ের সাথে পরিবর্তনশীল কোনও জ্যোতির্বৈজ্ঞানিক রাশির প্রসঙ্গবিন্দু হিসেবে কাজ করে। এটি জ্যোতির্বৈজ্ঞানিক বস্তুর মহাকাশীয় স্থানাঙ্ক বা উপবৃত্তাকার কক্ষপথের অবস্থান নির্ণয়ের কাজে ব্যবহৃত হয়, কারণ এগুলি সর্বদাই চলমান এবং সময়ের সাথে এদের বিভিন্ন তথ্য পরিবর্তিত হয়। এই সময়ের সাথে পরিবর্তিত জ্যোতির্বিজ্ঞানের পরিমাণগুলি মধ্যে উদাহরণস্বরূপ কোনও বস্তুর গড় দ্রাঘিমাংশ বা গড় ব্যতিচার, একটি প্রসঙ্গতলের সাথে সম্পর্কিত তার কক্ষপথের গ্রন্থি, তার কক্ষপথের অপোজি বা অ্যাফেলিয়নের দিক বা এর কক্ষপথের প্রধান অক্ষের আকার অন্তর্ভুক্ত থাকতে পারে।
এই পদ্ধতিতে জ্যোতির্বিদ্যার নির্দিষ্ট পরিমাণগুলির প্রধান ব্যবহার হলো ভবিষ্যতে এই বস্তুগুলোর অবস্থান এবং বেগ যাচাইয়ের জন্য গতির অন্যান্য প্রাসঙ্গিক পরামিতিগুলি গণনা করা। মহাকাশ সম্পর্কিত বলবিদ্যা বা তার উপক্ষেত্র কক্ষপথীয় বলবিদ্যার শাখাগুলির প্রয়োগকৃত সরঞ্জামগুলি (অন্যান্য বস্তুর মহাকর্ষীয় প্রভাবের অধীনে কক্ষপথে গতিশীল বস্তুগুলোর পথ এবং অবস্থানগুলির পূর্বাভাস দেওয়ার জন্য) একটি এফিমেরিস তৈরি করতে ব্যবহার করা যেতে পারে যা নির্দিষ্ট সময়ে মহাজাগতিক বস্তুসমূহের অবস্থান ও গতির মানগুলির সাহায্যে একটি সারণী তৈরি করবে।
জ্যোতির্বিদ্যার পরিমাণগুলি নিম্নোক্ত যেকোন উপায়ে নির্দিষ্ট করা যেতে পারে, উদাহরণস্বরূপ, কাল-ব্যবধানের বহুপদীয় ফাংশনে ইপককে একটি অস্থায়ী বিন্দু হিসাবে বিবেচনা করে (বর্তমানে এটি ইপক ব্যবহারের একটি সাধারণ পদ্ধতি)। বিকল্পভাবে, কাল-পরিবর্তিত জ্যোতির্বিজ্ঞানের পরিমাণটি একটি ধ্রুবক হিসাবে প্রকাশিত হতে পারে যা ইপকের মাপের সমান এবং সময়ের সাথে সাথে এর প্রকরণকে অন্য কোনও উপায়ে নির্দিষ্ট করা যায়। উদাহরণস্বরূপ, একটি টেবিল দ্বারা যেমনটি সাধারণ ছিল ১৭ এবং ১৮ শতাব্দীতে।
ইপক বনাম বিষুবক্ষ
জ্যোতির্বিদ্যা সংক্রান্ত তথ্যগুলি প্রায়শই কেবল কোনও ইপক বা রেফারেন্সের তারিখের মাধ্যমেই নয় বরং তাদের রেফারেন্সের অন্যান্য শর্তগুলির সাথে সম্পর্কের মাধ্যমেও নির্দিষ্ট করা হয় যেমন " বিষুবক্ষ " বা "বিষুবক্ষ এবং নিরক্ষীয় " বা "বিষুবক্ষ এবং গ্রহণ সংক্রান্ত তথ্য" দ্বারা নির্দিষ্ট স্থানাংক ব্যবস্থা বিবেচনা করা হয় যখন কোনো প্রকারের জ্যোতির্বিজ্ঞানের ডেটা সম্পূর্ণরূপে নির্দিষ্ট করার প্রয়োজন হয়।
স্থানাঙ্ক ব্যবস্থার জন্য তারিখ-রেফারেন্স
যখন উপাত্ত কোনো নির্দিষ্ট স্থানাঙ্ক ব্যবস্থার মানগুলির উপর নির্ভরশীল হয় তখন সেই স্থানাঙ্ক ব্যবস্থাটির তারিখ প্রত্যক্ষ বা পরোক্ষভাবে নির্দিষ্ট করা প্রয়োজন।
জুলিয়ান তারিখ এবং জে ২০০০
জুলিয়ান বছর জুলিয়ান ক্যালেন্ডারে গড় গড় দৈর্ঘ্যের অন্তর অন্তর হয়, অর্থাৎ 365.25 দিন। এই অন্তর্বর্তী পরিমাপটি নিজে থেকে কোনও যুগকে সংজ্ঞায়িত করে না: তারিখ নির্ণয়ের ক্ষেত্রে সাধারণত গ্রেগরীয় বর্ষপঞ্জি ব্যবহৃত হয়। তবে প্রমিত প্রচলিত যুগগুলি যা বেসেলিয়ান যুগের নয় তা আজকাল প্রায়শই "জে" উপসর্গ ব্যবহার করে উপস্থাপন করা হয়েছে এবং তারা যে ক্যালেন্ডারের তারিখটি উল্লেখ করেছেন তা ব্যাপকভাবে জানা যায়, যদিও বছরের সর্বদা একই তারিখ থাকে না: সুতরাং "যে ২০০০" ২০০০ সালের ১লা জানুয়ারি দুপুর ১২টা (মধ্যাহ্ন) -এর তাৎক্ষনিক মুহূর্ত উল্লেখ করে এবং "জে ১৯০০" ১৯০০ সালের ০ জানুয়ারি (যা ১৮৯৯ সালের ৩১শে ডিসেম্বরের সমান) দুপুর ১২টার তাৎক্ষনিক মুহূর্ত।
বাংলাদেশ ফায়ার সার্ভিস ও সিভিল ডিফেন্স
ফায়ার সার্ভিস ও সিভিল ডিফেন্স অধিদপ্তর (বাংলাদেশ দমকল বাহিনী ও বেসামরিক প্রতিরক্ষা) গণপ্রজাতন্ত্রী বাংলাদেশ সরকারের স্বরাষ্ট্র মন্ত্রণালয়ের অধীনস্থ একটি জরুরি সেবামূলক প্রতিষ্ঠান। এ প্রতিষ্ঠানের সকল কার্যক্রম জনগণের সেবায় নিবেদিত। প্রথম সাড়া প্রদানকারী সংস্থা হিসেবে এ বিভাগের কর্মীরা অগ্নি নির্বাপণ, অগ্নি প্রতিরোধ, উদ্ধার, আহতদের প্রাথমিক চিকিৎসা প্রদান, মুমূর্ষু রোগীদের হাসপাতালে প্রেরণ ও দেশী-বিদেশী ভিআইপিদের অগ্নি নিরাপত্তা প্রদান করে থাকে। উদ্ধার তৎপরতা পরিচালনাকারী সংস্থা হিসেবে সব ধরনের প্রাকৃতিক ও মানবিক দুর্ঘটনার উদ্ধারকার্যে সক্রিয়ভাবে অংশগ্রহণ করে থাকে।
ইতিহাস
ফায়ার সার্ভিস ও সিভিল ডিফেন্স অধিদপ্তর গণপ্রজাতন্ত্রী বাংলাদেশ সরকারের স্বরাষ্ট্র মন্ত্রণালয়াধীন একটি জরুরি সেবামূলক প্রতিষ্ঠান। এ প্রতিষ্ঠানের সকল কার্যক্রম জনগণের সেবায় নিবেদিত। তৎকালীন বৃটিশ সরকার অবিভক্ত ভারতে ১৯৩৯-৪০ সালে দমকল পরিষেবা সৃষ্টি করে। বিভক্তিকালে আঞ্চলিক পর্যায়ে কলকাতা শহরের জন্য কলকাতা ফায়ার সার্ভিস এবং অবিভক্ত বাংলায় বাংলার জন্য (কলকাতা বাদে) বেঙ্গল ফায়ার সার্ভিস সৃষ্টি করা হয়। ১৯৪৭ সালে এই অঞ্চলের দমকল পরিষেবাকে পূর্ব পাকিস্তান ফায়ার সার্ভিস নামে অভিহিত করা হয়। অনুরূপভাবে দ্বিতীয় মহাযুদ্ধের সময় ভারতে বে-সামরিক প্রতিরক্ষা বিভাগ প্রাথমিক পর্যায়ে Air Raid Precautions (ARP) এবং পরবর্তী পর্যায়ে ১৯৫১ সনে আইনি প্রক্রিয়ায় সিভিল ডিফেন্স অধিদপ্তর সৃজিত হয়। কর্মব্যবস্থাপনার লক্ষ্যে সড়ক ও জনপথ বিভাগের অধীন রেসকিউ বিভাগ নামে ১টি বিভাগ সৃষ্টি হয়। ১৯৮১সালের ৯ এপ্রিল তৎকালীন ফায়ার সার্ভিস পরিদপ্তর, সিভিল ডিফেন্স পরিদপ্তর এবং সড়ক ও জনপথ বিভাগের উদ্ধার পরিদপ্তর- এই তিনটি পরিদপ্তরের সমন্বয়ে বর্তমান ফায়ার সার্ভিস ও সিভিল ডিফেন্স অধিদপ্তরটি গঠিত হয়।
সংশ্লিষ্ট আইন
বর্তমানে ফায়ার সার্ভিস ও সিভিল ডিফেন্স অধিদপ্তরের সকল কার্যক্রম ২০০৩ সনে প্রণীত অগ্নি প্রতিরোধ ও নির্বাপণ আইন-২০০৩ এবং ফায়ার সার্ভিস বিধিমালা-১৯৬১ দ্বারা পরিচালিত হয়ে থাকে।
স্টেশন
বাংলাদেশে ৪৫৬টি বেশি স্টেশন রয়েছে:
কিছু প্রথম শ্রেণীর স্টেশনে একজন সিনিয়র স্টেশন অফিসার, অগ্নিনির্বাপক কর্মী, চালক (জনবল-৩৫ জন) এবং অগ্নি নির্বাপণী গাড়ী থাকে, বাকী দ্বিতীয় শ্রেণির স্টেশনে একজন স্টেশন এবং অগ্নিনির্বাপক কর্মী, চালক থাকে।
শিলং লোকসভা কেন্দ্র
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি মেঘালয়ের সম্পূর্ণ পূর্ব খাসি, পশ্চিম খাসি, দক্ষিণ পশ্চিম খাসি, রী ভোঈ, পূর্ব জৈন্তিয়া এবং পশ্চিম জৈন্তিয়া পাহাড় জেলায় অবস্থিত বিধানসভা কেন্দ্রগুলি নিয়ে গঠিত।
ইতিহাস
শিলং লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। তবে ১৯৫৭ খ্রিস্টাব্দ থেকে ১৯৭১ খ্রিস্টাব্দ পর্যন্ত এটি খাসি স্বায়ত্বশাসিত লোকসভা কেন্দ্র নামে পরিচিত ছিলো৷ ১৯৭৭ খ্রিস্টাব্দের নির্বাচনের সময় থেকে নামটি বদল করে শিলং রাখা হয়৷
বিধানসভা কেন্দ্র গুলি
লোকসভা কেন্দ্রটি মেঘালয় রাজ্যের ৬০ টি বিধানসভা কেন্দ্রের মধ্যে ৩৬ টি নিয়ে গঠিত। বিধানসভা কেন্দ্রের নির্বাচিত সদস্য মেঘালয়ের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৩৬ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের তেত্রিশটি বিধানসভা কেন্দ্র তফসিলী উপজাতিদের জন্য সংরক্ষিত।
নারতিয়াং বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ১ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি পশ্চিম জৈন্তিয়া পাহাড় জেলায় অবস্থিত৷
জোয়াই বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ২ নং বিধানসভা কেন্দ্র৷ এটি পশ্চিম জৈন্তিয়া পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
রলিয়াং বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ৩ নং বিধানসভা কেন্দ্র৷ এটি পশ্চিম জৈন্তিয়া পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন।
মৌকাইও লোকসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ৪ নং বিধানসভা কেন্দ্র৷ এটি পশ্চিম জৈন্তিয়া পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷৷
সুতঙ্গা সাইপুং বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ৫ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি পূর্ব জৈন্তিয়া পাহাড় জেলায় অবস্থিত৷
খ্লেহরিয়াৎ বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ৬ নং বিধানসভা কেন্দ্র৷ এটি পূর্ব জৈন্তিয়া পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
অম্লরেম বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ৭ নং বিধানসভা কেন্দ্র৷ এটি পশ্চিম জৈন্তিয়া পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন।
মৌহাটী লোকসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ৮ নং বিধানসভা কেন্দ্র৷ এটি রী ভোঈ জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷৷
উমস্নিং বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ১১ নং বিধানসভা কেন্দ্র৷ এটি রী ভোঈ জেলায় অবস্থিত৷ এটি তফসিলী উপজাতিদের জন্য সংরক্ষিত আসন।
উমরৈ লোকসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ১২ নং বিধানসভা কেন্দ্র৷ এটি রী ভোঈ জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷৷
মৌরেংক্নেং বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ১৩ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি পূর্ব খাসি পাহাড় জেলায় অবস্থিত৷
পিন্থোরুমখ্রা বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ১৪ নং বিধানসভা কেন্দ্র৷ এটি পূর্ব খাসি পাহাড় জেলায় অবস্থিত৷ এটি একটি অসংরক্ষিত আসন৷
মৌলাই বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ১৫ নং বিধানসভা কেন্দ্র৷ এটি পূর্ব খাসি পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন।
পূর্ব শিলং লোকসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ১৬ নং বিধানসভা কেন্দ্র৷ এটি পূর্ব খাসি পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
উত্তর শিলং বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ১৭ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি পূর্ব খাসি পাহাড় জেলায় অবস্থিত৷
পশ্চিম শিলং বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ১৯ নং বিধানসভা কেন্দ্র৷ এটি পূর্ব খাসি পাহাড় জেলায় অবস্থিত৷ এটি একটি অসংরক্ষিত আসন।
নংক্রেম বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ২২ নং বিধানসভা কেন্দ্র৷ এটি পূর্ব খাসি পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
সোহিওং বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ২৩ নং বিধানসভা কেন্দ্র৷ এটি পূর্ব খাসি পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন।
মৌফ্লাং লোকসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ২৪ নং বিধানসভা কেন্দ্র৷ এটি পূর্ব খাসি পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷৷
মৌসিনরাম বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ২৫ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি পূর্ব খাসি পাহাড় জেলায় অবস্থিত৷
শেল্লা বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ২৬ নং বিধানসভা কেন্দ্র৷ এটি পূর্ব খাসি পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
পাইনুরসলা বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ২৭ নং বিধানসভা কেন্দ্র৷ এটি পূর্ব খাসি পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন।
সোহরা লোকসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ২৮ নং বিধানসভা কেন্দ্র৷ এটি পূর্ব খাসি পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷৷
মৌকিনরেও বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ২৯ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি পূর্ব খাসি পাহাড় জেলায় অবস্থিত৷
মৈরং বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ৩০ নং বিধানসভা কেন্দ্র৷ এটি পশ্চিম খাসি পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
মৌতদ্রাইশন বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ৩১ নং বিধানসভা কেন্দ্র৷ এটি পশ্চিম খাসি পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন।
নংস্টয়েন লোকসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ৩২ নং বিধানসভা কেন্দ্র৷ এটি পশ্চিম খাসি পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
রামব্রাই জির্নগাম বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ৩৩ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি পশ্চিম খাসি পাহাড় জেলায় অবস্থিত৷
মৌশিনরুত বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ৩৪ নং বিধানসভা কেন্দ্র৷ এটি পশ্চিম খাসি পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
রাণীকোর বিধানসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ৩৫ নং বিধানসভা কেন্দ্র৷ এটি দক্ষিণ পশ্চিম খাসি পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন।
মৌকিরওয়াত লোকসভা কেন্দ্র
এই বিধানসভা কেন্দ্রটি মেঘালয় রাজ্যের বিধানসভা কেন্দ্রগুলির মধ্যে ৩৬ নং বিধানসভা কেন্দ্র৷ এটি দক্ষিণ পশ্চিম খাসি পাহাড় জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
মুকেশ পান্ডিয়া
মুকেশ পান্ডিয়া ভারতের মধ্যপ্রদেশ বিধানসভার সদস্য। তিনি ২০১৩ সালে বদনগর আসনের প্রতিনিধিত্ব করার জন্য বিধানসভা সদস্য নির্বাচিত হয়েছিলেন। তিনি ভারতীয় জনতা পার্টির অন্তর্গত।
হারবার্ট হোপ রিসলে
স্যার হারবার্ট হোপ রিসলে কেসিআইই সিএসআই (৪ জানুয়ারি, ১৮৫১ –৩০ সেপ্টেম্বর, ১৯১১) ছিলেন একজন ব্রিটিশ জনপরিসংখ্যানবিদ ও ঔপনিবেশিক প্রশাসক এবং ইন্ডিয়ান সিভিল সার্ভিসের এক সদস্য যিনি বেঙ্গল প্রেসিডেন্সির বিভিন্ন উপজাতি ও জাতিগুলির উপর বিস্তারিত গবেষণা চালিয়েছিলেন। তিনি ব্রিটিশ ভারতের ১৯০১ সালের জনগণনার দায়িত্বে ছিলেন। উক্ত জনগণনার সময় দেশের সামগ্রিক হিন্দু জনসংখ্যার জাতিব্যবস্থার আনুষ্ঠানিক ব্যবহারের জন্য খ্যাতি লাভ করেন। তিনি বিজ্ঞানসম্মত জাতিবাদের বিরোধী ছিলেন। তিনি নাকের দৈর্ঘ্য ও প্রস্থের অনুপাতের ভিত্তিতে ভারতীয়দের আর্য ও দ্রাবিড় গোষ্ঠী এবং সাতটি জাতিতে ভাগ করেন।
১৮৫১ সালে ইংল্যান্ডের বাকিংহামশায়ারে রিসলের জন্ম। তিনি অক্সফোর্ড বিশ্ববিদ্যালয়ের নিউ কলেজে পড়াশোনা করেন। পরে তিনি ইন্ডিয়ান সিভিল সার্ভিসে (আইসিএস) যোগ দেন। প্রথম দিকে তিনি বাংলায় কর্মরত ছিলেন। বাংলাতে স্বদেশী আন্দোলনের মূলচ্ছেদ করতে, ছাত্রদের রাজনীতি হতে দূরে রাখতে, সেই মর্মে সার্কুলার জারি করেন যা রিসলে সার্কুলার নামে পরিচিত ছিল। এখানে তার কাজ ছিল পরিসংখ্যান ও জনপরিসংখ্যানগত গবেষণা। পরে নৃতত্ত্ব বিষয়ে তার আগ্রহ জাগে। নতুন বিষয় নিয়ে পড়াশোনা করার সিদ্ধান্ত নেওয়ার ফলে প্রথম দিকে তার পদোন্নতি রুদ্ধ হয়েছিল। কিন্তু পরে তিনি ভারতের সেনসাস কমিশনার নিযুক্ত হয়েছিলেন। ১৯১১ সালে মৃত্যুর কিছুকাল আগে তিনি লন্ডনের ইন্ডিয়া অফিসে পার্মানেন্ট সেক্রেটারি হয়েছিলেন। এর মধ্যে তিনি ভারতীয় জনগোষ্ঠীগুলি সম্পর্কে একাধিক গবেষণা চালান। এগুলির ভিত্তি ছিল সেই ধারণাগুলি যা আজ বৈজ্ঞানিক জাতিবাদের ভিত্তি। তিনি ব্যবহারিক ক্ষেত্রে কাজের মূল্য এবং মানুষের শরীরের অঙ্গপ্রত্যঙ্গ মাপজোক করে তার বিবরণ লিখে রাখার উপর গুরুত্ব দিতে। তার সমসাময়িককালে ভারততত্ত্ববিদরা প্রাচীন গ্রন্থ বা লোককথার ভিত্তিতে যে গবেষণা চালাতেন, তাকে তিনি গুরুত্ব দিতেন না।
স্বদেশে বিভিন্ন সম্মানে সম্মানিত হয়েছিলেন রিসলে। তাকে নাইটহুড দেওয়া হয়েছিল। এছাড়া তিনি রয়্যাল অ্যানথ্রোপোলজিক্যাল ইনস্টিটিউটের প্রেসিডেন্ট হয়েছিলেন।
তথ্যসূত্র
টীকা
সূত্র
গয়া জংশন রেলওয়ে স্টেশন
গয়া জংশন রেলওয়ে স্টেশন হল একটি জংশন স্টেশন যা ভারতের বিহার রাজ্যের গয়া জেলার সদর দপ্তর এবং মগধ বিভাগের গয়া শহরে পরিবেশন করে। গয়া পূর্ব মধ্য রেলওয়ে জোনের মুঘলসরাই রেলওয়ে বিভাগে অবস্থিত। গ্র্যান্ড চর্ড রেললাইন যা হাওড়া এবং নয়াদিল্লিকে সংযুক্ত করে গয়ার মধ্য দিয়ে যায়। এটি দিল্লির দিকে Mughalsarai Junction এবং Howrah দিকে Dhanbad Junction মধ্যে অবস্থিত। এটি অবস্থিত । এটির উচ্চতা  । গয়া বেশিরভাগ রাজ্যের সাথে রেল নেটওয়ার্কের মাধ্যমে সংযুক্ত। খুব কম ট্রেন এখানে থামে না- শিয়ালদহ দুরন্ত, ভুবনেশ্বর দুরন্ত, ঝাড়খণ্ড যোগাযোগ ক্রান্তি এবং ওড়িশা যোগাযোগ ক্রান্তি। গয়া থেকে আরও দুটি ব্রড-গেজ ট্রেন লাইন রয়েছে, একটি পাটনা এবং অন্যটি Kiul Junction । শহরের দুটি প্রধান রেলওয়ে স্টেশন রয়েছে: গয়া জংশন এবং মানপুর জংশন । দৈনিক যাত্রী ও এক্সপ্রেস ট্রেন পরিষেবার মাধ্যমে গয়া পাটনা, জেহানাবাদ, বিহারশরিফ, রাজগীর, ইসলামপুর, নওয়াদার সাথে ভালভাবে সংযুক্ত।
ইতিহাস
গ্র্যান্ড কর্ড তৈরির বেশ কয়েক বছর আগে, হাওড়া-দিল্লি মেইন লাইন থেকে গয়া পর্যন্ত একটি সংযোগ গড়ে তোলা হয়েছিল ১৯০০ সালে এবং দক্ষিণ বিহার রেলওয়ে কোম্পানি (EIR দ্বারা পরিচালিত) ১৮৭৯ সালে লক্ষীসরাই থেকে গয়া পর্যন্ত একটি লাইন স্থাপন করেছিল। ১৯০৬ সালের ৬ ডিসেম্বর গ্র্যান্ড কর্ড খোলা হয়েছিল।
ফেব্রুয়ারী ২০১২-এ, ভারতীয় রেলওয়ে একটি রেলওয়ে স্টেশন ডেভেলপমেন্ট কর্পোরেশন (RSDC) স্থাপনের পরিকল্পনা করেছিল যা গয়া জংশন সহ বড় রেলস্টেশনগুলির উন্নতিতে কাজ করবে রেস্তোরাঁ, শপিং এলাকা এবং বাণিজ্যিক ব্যবসার জন্য ফুড প্লাজা তৈরি ও বিকাশ করে এবং যাত্রীদের সুবিধার উন্নতি করবে।.
সু্যোগ - সুবিধা
গয়া জংশনে ৯টি প্ল্যাটফর্ম রয়েছে এবং ১০ নম্বর প্ল্যাটফর্মটি নির্মাণাধীন। ১টি পিলগ্রিম প্ল্যাটফর্মও রয়েছে, যেখানে তীর্থযাত্রী ট্রেন থামে। প্ল্যাটফর্মগুলি ফুট ওভারব্রিজের (এফওবি) সাথে আন্তঃসংযুক্ত। এটির তিনটি ফুট ওভারব্রিজ রয়েছে, স্টেশনটিতে ওয়েটিং রুম, কম্পিউটারাইজড রিজার্ভেশন সুবিধা, ফুড প্লাজা, ডরমিটরি, রুম, ক্যাফেটেরিয়া, বইয়ের দোকান ইত্যাদির মতো সমস্ত প্রধান সুবিধা রয়েছে। এটিকে মডেল স্টেশন হিসেবে গড়ে তোলার জন্য বিদ্যমান সুযোগ-সুবিধাগুলোকে সংস্কার করা হচ্ছে।
ট্রেন
দিল্লি-কলকাতা গ্র্যান্ড কর্ড রুটে গয়া জংশনের অবস্থান, এটিকে সারা দেশ থেকে অসংখ্য এক্সপ্রেস এবং সুপারফাস্ট ট্রেন দ্বারা পরিবেশিত করে। গয়া জংশন পাটনার পরে বিহারের দ্বিতীয় গুরুত্বপূর্ণ রেলওয়ে স্টেশন এবং পাটনা জংশনের পরে প্ল্যাটফর্মের দিক থেকে দ্বিতীয় বৃহত্তম। এটি একটি জংশন এবং গুরুত্বপূর্ণ ব্রড-গেজ রুটের (সরাসরি ট্রেন) মাধ্যমে নতুন দিল্লি, কলকাতা, মুম্বাই এবং চেন্নাইয়ের মতো সমস্ত বড় শহরগুলির সাথে সংযুক্ত। এখন এটি সরাসরি গুয়াহাটি (পূর্ব ভারত) এর সাথেও সংযুক্ত। একটি সরাসরি ট্রেন আছে, মহাবোধি এক্সপ্রেস নতুন দিল্লি থেকে গয়া পর্যন্ত প্রতিদিন। আরেকটি শীতাতপ নিয়ন্ত্রিত ট্রেন গরীব রথ যোগ করা হয়েছে গয়া থেকে আনন্দ বিহার জং (দিল্লি), যা সাপ্তাহিক চলে। দিল্লি, কলকাতা, চেন্নাই, কামাখ্যা – গুয়াহাটি, রাঁচি, পরশনাথ (শিখরজি), বোকারো, বারাণসী, লখনউ, কোটা, কানপুর, এলাহাবাদ, আগ্রা, বেরেলি, মথুরা, জবলপুরের মতো ভারতের গুরুত্বপূর্ণ স্টেশনগুলিতে গয়া থেকে সরাসরি ট্রেন রয়েছে।, ইন্দোর, নাগপুর, মুম্বাই, পুনে, পুরী, আহমেদাবাদ, যোধপুর, অমৃতসর, দেরাদুন, কালকা, জম্মু, গোয়ালিয়র, দেরাদুন, জামশেদপুর (টাটানগর), ভুবনেশ্বর ইত্যাদি। বেশ কিছু বিদ্যুতায়িত স্থানীয় যাত্রীবাহী ট্রেনও নিয়মিত বিরতিতে গয়া থেকে প্রতিবেশী গন্তব্যে চলে। গয়া পাটনা দৈনিক বন্ড প্যাসেঞ্জার ট্রেনটিও শহরে একটি অত্যন্ত প্রয়োজনীয় ভূমিকা পালন করে। ট্রেনটি শুরু হয় গয়া জংশন থেকে পাটনা জংশন হয়ে বেলা, চাকান্দ, জেহানানবাদ, মখদুমপুর।
ডাকোটা ফ্যানিং
হ্যানা ডাকোটা ফ্যানিং (Hannah Dakota Fanning) (জন্ম: ২৩ ফেব্রুয়ারি, ১৯৯৪) একজন মার্কিন অভিনেত্রী। তিনি শুধু ডাকোটা ফ্যানিং নামেই বেশি পরিচিত। তিনি আলোচনায় আসেন মূলত আই এম স্যাম (২০০১) চলচ্চিত্রে অনবদ্য অভিনয় করার জন্য। এছাড়া একজন শিশু অভিনেত্রী হিসেবে তিনি অনেক বড় মাপের চলচ্চিত্রে অভিনয় করেছেন। এসকল চলচ্চিত্রের মধ্যে আছে, ম্যান অন ফায়ার (২০০৪), ওয়ার অফ দ্য ওয়ার্ল্ডস (২০০৫), চারলোট’স ওয়েব (২০০৬) ইত্যাদি। এছাড়া হাউন্ডডগ, দ্য সিক্রেট লাইফ অফ বিস চলচ্চিত্রগুলোতে তিনি শিশু অভিনেত্রীর শ্রেণী থেকে বেরিয়ে আরেকটু বয়স্ক চরিত্রে অভিনয় করেন। অভিনয়ের জন্য তিনি বিভিন্ন পুরস্কার ও স্বীকৃতি লাভ করেছেন। এর মধ্যে উল্লেখযোগ্য সবচেয়ে কম বয়সী অভিনেত্রী হিসেবে স্ক্রিন অ্যাক্টরস গিল্ড পুরস্কারের জন্য মনোনয়ন।
ব্যক্তিগত জীবন
যুক্তরাষ্ট্রের জর্জিয়া অঙ্গরাজ্যের কনিয়ার শহরে ডাকোটা ফ্যানিংয়ের জন্ম। তার মা জয় আরিংটন একজন পেশাদার টেনিস খেলোয়াড় এবং বাবা স্টিভ ফ্যানিং একজন বেইসবল খেলোয়াড় ছিলেন। তিনি সেন্ট লুইস কার্ডিনাল দলের হয়ে মাইনর লিগ বেইসবল খেলতেন। বর্তমানে তিনি ক্যালিফোর্নিয়ার লস অ্যাঞ্জেলসে ইলেকট্রনিক্সের দোকানে বিক্রয়কর্মী হিসেবে কাজ করেন। ফ্যানিংয়ের নানা রিক আরিংটন একজন প্রাক্তন মার্কিন ফুটবলার, ও খালা জিল আরিংটন পেশায় ইসপিএন টিভি চ্যানেলের একজন প্রতিবেদক। এল ফ্যানিং ডাকোটার বড় এক বোন আছে। তিনিও পেশায় একজন অভিনেত্রী।
ডাকোটার বাবা মেয়ের নাম ‘ডাকোটা’ রাখতে চেয়েছিলেন এবং মা রাখতে চেয়েছিলেন ‘হ্যানা’। পরবর্তীতে তাদের দুজনের পছন্দের নামই মেয়ের নামে স্থান পায়।
চাণক্য চন্দ্রগুপ্ত
চাণক্য চন্দ্রগুপ্ত (చాణక్య చంద్రగుప్త) ১৯৭৭ খ্রিষ্টাব্দে নির্মিত তেলুগু ঐতিহাসিক চলচ্চিত্র।
সুবেদার সিংহ রাজোধা
সুবেদার সিং শিকারওয়ার রাজোধা ছিলেন একটি ভারতীয় রাজনীতিবিদ এবং ভারতীয় জনতা পার্টির সদস্য। তিনি ২০১৩ থেকে ২০১৮ এবং ২০২০ থেকে বর্তমান পর্যন্ত মোরেনা জেলার জৌরা আসন থেকে মধ্যপ্রদেশ বিধানসভার সদস্য রয়েছেন।
সুরুপসিংহ হিরিয়া নায়েক
সুরুপসিংহ হিরিয়া নায়েক ১৩তম মহারাষ্ট্র বিধানসভার সদস্য। তিনি নয়াপুর বিধানসভা কেন্দ্রের প্রতিনিধিত্ব করেন। তিনি ভারতীয় জাতীয় কংগ্রেসের অন্তর্ভুক্ত। তাঁর নামানুসারে ধুলে জেলার সুরুপসিংহ নায়েক আয়ুর্বেদিক মহাবিদ্যালয়ের নামকরণ করা হয়েছে। তিনি ১৯৯৮ সাল থেকে এই আসনের প্রতিনিধিত্ব করছেন, কেবল ২০০৯ সালে হেরেছিলেন।
উর্ধ্বাধ চাষ ব্যবস্থা
thumb|অভ্যন্তরীণ উর্ধ্বাধ চাষ ব্যবস্থায় [[লেটুস]]
উর্ধ্বাধ কৃষি বা ভার্টিকেল ফার্মিং' (vertical farming) হলো উল্লম্ব বা উর্ধ্বাধভাবে স্তূপকৃত স্তরে খাদ্য ও ঔষধ উৎপাদনের একটি ব্যবস্থা। উর্ধ্বাধ কৃষির আধুনিক ব্যবস্থায় আভ্যন্তরীণ চাষ ব্যবস্থা ও কনট্রোল্ড-এনভায়রনমেন্সট অ্যাগরিকালচার (সিইএ) বেশি ব্যবহৃত হয়, যেখানে পরিবেশের বিষয়গুলো নিয়ন্ত্রণ করা যায়। এ ফ্যাসিলিটিগুলো আলোর, পরিবেশের (শৈত্য, উষ্ণতা, বায়ু...) কৃত্রিম নিয়ন্ত্রণ, ও ফার্টিগেশন করে থাকে। কিছু ভার্টিকেল ফার্ম গ্রিনহাউজের মত প্রযুক্তির ব্যবহার করে, যেখানে কৃত্রিম প্রজ্জ্বলন ও ধাতব প্রতিবিম্বের মাধ্যমে প্রাকৃতিক সূর্যকিরণ উদ্দীপিত করা যায়।
জল-চাষ ব্যবস্থায় এলইডি বাতিসমূহ সূর্যকিরণ উদ্দীপিত করে। সবগুলো গাছ যাতে একই পরিমাণের আলো, জল ও পুষ্টি উপাদান পায় তা সফটওয়্যারগুলো নিশ্চিত করে। ভাল ব্যবস্থাপনায় কোন কীটনাশক বা উদ্ভিতনাশকের প্রয়োজন নেই।
ক্লদ জেনিংস
ক্লদ ব্যারোস জেনিংস (Claude Jennings; জন্ম: ৫ জুন, ১৮৮৪ - মৃত্যু: ২০ জুন, ১৯৫০) মেলবোর্নের সেন্ট কিল্ডায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড বুলস ও সাউথ অস্ট্রেলিয়া দলের প্রতিনিধিত্ব করেছেন ক্লদ জেনিংস। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন।
টেস্ট ক্রিকেট
১৯১২ সালে ইংল্যান্ডে ত্রি-দেশীয় প্রতিযোগিতায় আকস্মিকভাবে ক্লদ জেনিংসের অন্তর্ভূক্তি ঘটে। দল নির্বাচকমণ্ডলীর সাথে তখন ক্লেম হিল, ভিক্টর ট্রাম্পারসহ ছয়জন শীর্ষস্থানীয় খেলোয়াড় আর্থিক সংঘাতে জড়িয়ে পড়েছিলেন।
ঐ সফরে ছয়টি টেস্টের সবকটিতে অংশ নিয়েছিলেন। তিনটি ছিল স্বাগতিক ইংল্যান্ডের বিপক্ষে ও বাদ-বাকী তিনটি দক্ষিণ আফ্রিকার বিপক্ষে। আট ইনিংসে অংশ নিয়ে দুইটিতে অপরাজিত ছিলেন। সর্বমোট ১০৭ রান তুলেন তিনি। তন্মধ্যে, ম্যানচেস্টারের ওল্ড ট্রাফোর্ডে দক্ষিণ আফ্রিকার বিপক্ষে নিজস্ব প্রথম টেস্টে ব্যক্তিগত সর্বোচ্চ ৩২ রান তুলেছিলেন। তবে, টেস্টগুলোয় তিনি উইকেট-রক্ষণের দায়িত্ব পালন করেননি। পূর্ণাঙ্গ সফরে ১০৩৭ রান তুলতে সমর্থ হয়েছিলেন। ব্যক্তিগত সর্বোচ্চ করেন ৮২ রান।
ব্যক্তিগত জীবন
১৯১২ সালের ইংল্যান্ড সফর থেকে চলে আসার পর প্রথম-শ্রেণীর ক্রিকেট থেকে অবসর গ্রহণ করেন ও ব্যবসায় প্রশাসনে জড়িতে হন। দক্ষিণ অস্ট্রেলিয়ায় ব্রিটিশ বাণিজ্য প্রতিনিধি ও অ্যাডিলেড চেম্বার অব কমার্সের সচিব হিসেবে নিযুক্তি পান।
২০ জুন, ১৯৫০ তারিখে দক্ষিণ অস্ট্রেলিয়ার অ্যাডিলেডে ৬৬ বছর বয়সে ক্লদ জেনিংসের দেহাবসান ঘটে।
অপেরা (ওয়েব ব্রাউজার)
অপেরা (ওয়েব) হচ্ছে অপেরা সফটওয়্যার কোম্পানি কতৃর্ক উদ্ভাবিত একটি ওয়েব ব্রাউজার ও ইন্টারনেট স্যুইট। এটি দিয়ে ইন্টারনেটের বিভিন্ন কাজ যেমন ওয়েব সাইট দেখা, ইমেইল গ্রহণ করা ও পাঠানো, মেসেজের কন্ট্যাক্ট সংরক্ষণ, আইআরসি অনলাইন চ্যাট, বিটটরেন্ট বা এরকম বিভিন্ন ক্লায়েন্ট ব্যবহার করে ফাইল ডাউনলোড, ওয়েব ফিড পড়া ইত্যাদি বিভিন্ন কাজ করা যায়। ব্যক্তিগত কম্পিউটার ও মোবাইল ফোনের জন্য অপেরা (ওয়েব ব্রাউজার) সফটওয়্যারটি বিনামূল্যে পাওয়া গেলেও অন্যান্য ডিভাইসের জন্য সফটওয়্যারটি কিনতে হয়।
অপেরাতে যেসব সুবিধা পাওয়া যায় সেগুলো হলো- ট্যাব ব্যবহার করে ব্রাউজিং করা, পৃষ্ঠা বড়-ছোট করা, মাউস গেস্চার, এবং নিজস্ব ডাউনলোড ম্যানেজার। এর নিরাপত্তামূলক ফিচারগুলোতে নিজস্ব ফিশিং এবং মেলওয়্যার প্রতিরোধ ব্যবস্থা থাকে, ওয়েব ব্রাউজিঙের সময় শক্তিশালী এনক্রিপশন ব্যবস্থা কাজ করে এবং প্রয়োজনে কুকি থেকে ব্যক্তিগত তথ্য বা ডাটা এবং ব্রাউজিঙের ইতিহাস এক ক্লিকেই মুছে ফেলা যায়।
এতোসব সুবিধা নিয়ে যদিও অপেরা (ওয়েব ব্রাউজার) দিন দিন জনপ্রিয় হচ্ছে; তবে এই জনপ্রিয়তা বাড়ছে মূলত ডেস্কটপ কম্পিউটার ব্যবহারকারীদের মধ্যে। এই ওয়েব ব্রাউজারটি বেশ কিছু অপারেটিং সিস্টেমে কাজ করে যেমন-মাইক্রোসফট উইন্ডোজ, ম্যাক ওএস, লিনাক্স, ফ্রিবিএসডি এবং সোলারিস।
পুরস্কার
বছর ধরে, ব্যক্তিগত কম্পিউটারের জন্য অপেরা বেশ কিছু পুরস্কার পেয়েছে। এই পুরস্কারগুলির মধ্যে অন্তর্ভুক্ত:
অপেরার ১০.৫০
জাভানিজ স্ক্রিপ্টের পর অপেরার ১০.৫০ সংস্করণে ক্যারাকান নামক নতুন জাভাস্ক্রিপ্ট ইঞ্জিন ব্যবহার করা হবে। বলা হচ্ছে, উইন্ডোজের জন্য ব্যবহৃত অপেরা ১০.১০-এর প্রযুক্তি ফুঠার্কের চেয়ে ক্যারাকান অন্তত সাত গুণ বেশি গতিসম্পন্ন হবে। এছাড়া ভেগা নামক অপেরার ভেক্টর গ্রাফিক্স লাইব্রেরিটিকেও দিন দিন উন্নত করা হচ্ছে। এই ভেগা প্রযুক্তি মূলত ব্রাউজার রেন্ডারিঙের ক্ষেত্রে ব্যবহৃত হয়। এটি কিছু উন্নত প্রযুক্তি যেমন সিএসএস৩ ইত্যাদির ব্যাকগ্রাউন্ড ও বর্ডারকে আরও সুস্পষ্টভাবে তুলে ধরে। ভেগার নতুন সংস্করণটি এসব কাজের পাশাপাশি হার্ডওয়্যারের সাথে সমন্বয়ের পাশাপাশি ওপেনজিএল ও ডাইরেক্টথ্রিডির জন্য সহায়ক হবে।. অপেরা ১০.৫০-এর প্রি-আলফা সংস্করণটি ২০০৯ সালের ২২ ডিসেম্বর উন্মুক্ত হওয়ার কথা ছিলো। অপেরার পরবর্তী সংস্করণটির নাম রাখা হয়েছে 'ইভানস'।
তালিন রহমান
তালিন রহমান-ফিগুইরা (née Talyn Rahman; তালিন রহমান; জন্ম ৮ মে ১৯৮৫) একজন ব্রিটিশ কূটনীতিজ্ঞ এবং তৃণমূল কূটনৈতিক এর নির্বাহী পরিচালক।
প্রারম্ভের জীবন
তালিন রহমান জন্মগ্রহণ ও বেড়ে ওঠেন লন্ডনে। তার পিতামাতা বাংলাদেশি। ছোটকালে তিনি ফাইটিং ভিডিও-গেইমস, চিত্র অঙ্কনের ভক্ত ছিলেন এবং লন্ডনে থিয়েটারে অভিনয় করতেন।
শিক্ষা
২০০৮ সালে, তালিন রহমান জাপানিজ ভাষায় বিএ এবং SOAS থেকে ম্যানেজমেন্ট পড়েন, তিনি কিয়োটো বিশ্ববিদ্যালয়ের বিদেশ শিক্ষায় অন্যান্য ভাষায়ও প্রশিক্ষন লাভ করেন। ২০১০ সালে তাকে কূটনৈতিক স্টাডিজে লন্ডন একাডেমী বৃত্তি প্রদান করা হয়, যা দ্বারা তিনি স্নাতকোত্তর ডিগ্রী অর্জন করতে পারেন। ২০১১ সালে তিনি জাতিসংঘ ও ইউরোপীয় ইউনিয়নের অতিরিক্ত প্রশিক্ষণ নিয়ে ওয়েস্টমিনিস্টার বিশ্ববিদ্যালয় থেকে কূটনৈতিক স্টাডিজে এমএ সম্পন্ন করেন। পরে তিনি মরক্কোয় ইউনিভার্সিটি আল আকহাওয়েন থেকে মধ্যপ্রাচ্য ও উত্তর আফ্রিকার রাজনীতি বিষয়ে একটি ডিপ্লোমা অর্জন করেন এবং কানাডা ম্যাকগিল বিশ্ববিদ্যালয়ের হিউম্যান রাইটস ফেলোশিপ অর্জন করেন। তার গবেষণার পর তিনি হাউস অব কমন্স, ইউরোপীয় ইউনিয়ন কমিশনের এবং নিউ ইয়র্কে জাতিসংঘ সদর দপ্তরের সম্পূরক কূটনৈতিক প্রশিক্ষণ সম্পন্ন করেন।
ব্যক্তিগত জীবন
তালিন রহমান তার স্বামী এন্থোনি ফিগুইরোয়ার সঙ্গে লন্ডনে বসবাস করেন। তিনি সোটোকান আর্টসের সাবেক ছাত্রী ও।, তায়কোয়ান্দো ও ক্রাব মাগাও তিনি জানেন। তিনি ক্রসফিট এর একজন সক্রিয় অংশগ্রহণকারী এবং টাবাতা এর সঙ্গেও যুক্ত আছেন।
২০১৩-এ তালিন রহমান তারঁ প্রথম বই 'স্ট্রিট ফাইটার: ড্রিম নেভার ইন্ডস' প্রকাশ করেন যেটি ভিডিও গেইমসের কাহিনী অবলম্বনে রচিত।
পুরস্কার
২০১২ এর এপ্রিলে তালিন রহমান চ্যানেল এস পুরস্কার অর্জন করেন।
ধনজী সীতারাম আহিরে
ধনজী সীতারাম আহিরে (ডি. এস. আহিরে) (জন্ম: ৪ মে ১৯৫৩) ১৩তম মহারাষ্ট্র বিধানসভার সদস্য। তিনি সাকরি বিধানসভা কেন্দ্রের প্রতিনিধিত্ব করেন। তিনি ভারতীয় জাতীয় কংগ্রেসের অন্তর্ভুক্ত। ডি. এস. আহিরে ২০০৪ সালে সাকরির প্রতিনিধিত্ব করেছিলেন। তিনি ধূলে (এসটি) আসনের প্রতিনিধিত্বকারী দ্বাদশ লোকসভার সদস্যও ছিলেন। তিনি মহারাষ্ট্র সরকারের রাজস্ব বিভাগের সংগ্রাহক ছিলেন। তাঁর স্ত্রী কুদাশি গ্রামের সরপঞ্চ (২০১৮)। তাঁর এক কন্যা ও এক পুত্র রয়েছে। দুজনেই ইঞ্জিনিয়ার।
স্ট্যান্ড অ্যান্ড সিং অফ জাম্বিয়া, প্রাউড অ্যান্ড ফ্রি
স্ট্যান্ড অ্যান্ড সিং অফ জাম্বিয়া, প্রাউড অ্যান্ড ফ্রি (ইংরেজি: Stand and Sing of Zambia, Proud and Free) জাম্বিয়ার জাতীয় সঙ্গীত। ১৯৬৪ সালে একে অবলম্বন করা হয়েছিল। এটি গানের কথা সমবেতভাবে লিখিত হয়েছে এবং সুর দিয়েছেন Enoch Mankayi Sontonga ।
১৮৯৭ সালে, ঙ্কোসি সিকেলেল' ইয়াফ্রিকা (God Bless Africa), এর সুর একজন দক্ষিণ আফ্রিকান "Enoch Mankayi Sontonga" রচনা করেছেন। গানের কথা রচনা করা হয়েছে, জাম্বিয়ান প্রতিফলিত হওয়া স্বাধীনতার সময় অথবা পরে, সোনটোঙ্গার গানের কথাতে যেটি একটি আস্ত হিসেবে আফ্রিকাতে উল্লেখ করে।
কৃষ্ণেন্দু অধিকারী
কৃষ্ণেন্দু অধিকারী (জন্ম ২ জানুয়ারি ১৯৮২) বিশিষ্ট ভারতীয় অভিনেতা, পরিচালক এবং প্রযোজক। তিনি মূলত বাংলা থিয়েটার এবং বাংলা চলচ্চিত্র শিল্পে কাজ করেন। তিনি কলকাতাভিত্তিক অভিনয় সম্মিলিত বেহালা প্রকল্প প্রোমিথিউস - ২০১৬ সালে প্রতিষ্ঠা করেছিলেন। তিনি ভারতের রাজনৈতিক ও আন্দোলনভিত্তিক নাট্যকে পুনরুজ্জীবিত করার জন্য নিবেদিতপ্রাণ।
জীবনী
অধিকারীর জন্ম পশ্চিমবঙ্গ রাজ্যের তমলুকে, তিনি তিন ভাই-বোনের মধ্যে সবচেয়ে ছোট। তিনি পশ্চিমবঙ্গের মেদিনীপুর কলেজ থেকে ইংরেজি সাহিত্যে স্নাতক করেছেন। ২০১২ সালে অধিকারী ভারতের কলকাতার রঙ্গ রূপ থিয়েটার দলের সাথে মিলে অভিনেতা এবং পেশাদার আলোকচিত্রী হিসাবে তার সৃজনশীল যাত্রা শুরু করেছিলেন। পরবর্তী পাঁচ বছরের মধ্যে তিনি বলিষ্ঠ অভিনেতা সুদীপ্ত চ্যাটার্জী, সীমা মুখোপাধ্যায় এবং বিক্রম আইয়ঙ্গারের অভিভাবকত্বে শারীরিক/বাচিক অভিনয়, দেহ সচেতনতা এবং কিনেস্থেটিক (পেশী এবং জয়েন্টগুলির সংবেদনশীল অঙ্গগুলির মাধ্যমে শরীরের অংশগুলির অবস্থান এবং গতি সম্পর্কে একজন ব্যক্তির সচেতনতা) সংক্রান্ত নিবিড় প্রশিক্ষণ গ্রহণ করেছিলেন। অধিকারী, সাবলীল অর্ক মুখোপাধ্যায়ের দক্ষ নির্দেশনায় তামিল মার্শাল আর্ট কালারিপায়াত্তু শিখেছিলেন।
২০১৬ সালে অধিকারী ভারতের দিল্লীতে মর্যাদাপূর্ণ ভারত রঙ মহোৎসব থিয়েটার উৎসবে সুদীপ্ত চ্যাটার্জী’র নির্দেশনায় রাজার মৃত্যু নাটকে অভিনেতা ও প্রযোজনা পরিচালক হিসাবে এবং দেবাশিস দত্তের পরিচালনায় রাজরক্ত নাটকে অংশগ্রহণ করেছিলেন। একই বছরে নাট্য অভিনেতা হিসাবে অধিকারী দুটি সমবর্তী এবং ব্যাপকভাবে প্রশংসিত বাংলা প্রযোজনায় বিরাট সাফল্য অর্জন করেছিলেন, প্রথমটি ছিল - আগশুদ্ধি; (আর্থার মিলারের নাটক দ্য ক্রুশিবল থেকে অভিযোজিত; সুদীপ্ত চ্যাটার্জী পরিচালিত) এবং দ্বিতীয়টি ইঁদুর ও মানুষ (জন স্টাইনবেকের উপন্যাস অব মাইস অ্যান্ড মেন থেকে অভিযোজিত; পরিচালনা করেছেন দেবাশিস বিশ্বাস)। অধিকারীর ছোটু মান্ডির চরিত্র, যেটি আগশুদ্ধির মুখ্য চরিত্র বিশেষ সমালোচকদের প্রশংসা পেয়েছিল। পরে, ২০১৮ সালে অধিকারী মৃত্যুসংবাদ (পার্থ সারথী রাহা পরিচালিত মোহিত চট্টোপাধ্যায়ের একটি নাটক) শীর্ষক একটি নাট্য প্রযোজনার শিরোনামে এসেছিলেন। "স্ট্রেঞ্জার" এর চিত্রায়নের জন্য উল্লেখযোগ্য প্রশংসা অর্জন করে অধিকারী এবং তার দল ২০১৯ সালে ২০তম ভারত রং মহোৎসবে অংশ নিয়ে মৃত্যুসংবাদ নিয়ে ভারতের মহীশূর ভ্রমণ করেছিলেন।